Sirija (Romos provincija)
Sirija (lot. Provincia Syria, gr. ἐπαρχία Συρίας) – senovės Romos provincija. Ji maždaug atitiko dabartinės Sirijos vakarinį pakraštį ir Libaną. Didžiausio išsiplėtimo metu provincija kontroliavo istorinius Finikijos, Sirijos, šiaurės Užjordanės regionus. Nuo II a. vidurio buvo vadinama Koile Sirija. Nuo IV a. pabaigos buvo padalinta į dvi Bizantijos imperijos provincijas, vadintas Pirmąja Sirija ir Antrąja Sirija.